**ZAPISNIK**

**s 11. sjednice Školskog odbora II gimnazije - Split, održane dana 13. prosinca 2022. godine u uredu ravnateljice s početkom u 18:00 sati.**

Nazočni članovi:

1. S. I., predsjednica Školskog odbora
2. A. N., zamjenica predsjednice Školskog odbora
3. A. G. L., član
4. Đ. V.-S., član
5. D. P., član

Ostali nazočni: ravnateljica i tajnica Škole.

Izočni članovi: E. K. i L. A. opravdali su svoj izostanak.

Predsjednica Školskog odbora, S. I., prof. započela je sjednicu u 18:00 sati, pozdravila prisutne te predlaže sljedeći

**D n e v n i r e d:**

**1. Verifikacija zapisnika s 10. (elektroničke) sjednice Školskog odbora II gimnazije-Split**

**2. Izbor kandidata po natječaju (nastavnik/ica hrvatskog jezika)**

**3. Izbor kandidata po natječaju (nastavnik/ica engleskog jezika)**

**4. Izbor kandidata po natječaju (nastavnik/ica kemija)**

**5. a) Odluka o imenovanju kandidata u Povjerenstvo za otpis knjižne građe**

**b) Odluka o godišnjem otpisu knjižne građe**

**6. Razno**

Dnevni red je jednoglasno usvojen.

Svi relevantni dokumenti s pozivom dostavljeni su svim članovima Školskog odbora te su ispunjeni zakonski okviri za raspravu o njima.

**Ad.1.)** Predsjednica Školskog odbora zamolila je očitovanje o Zapisniku s prethodne 10. (elektroničke) sjednice Školskog odbora II gimnazije -Split. Članovi Školskog odbora jednoglasno su usvojili Zapisnik s 10. (elektroničke) sjednice Školskog odbora.

**Ad.2.)** Ravnateljica škole I. K., prof. upoznala je prisutne kako je s danom 9. studenog 2022.g. raspisan natječaj za radno mjesto 1. Nastavnik/ica hrvatskog jezika, 1 izvršitelj/ica, na određeno nepuno radno vrijeme za ukupno 20 sati tjedno (20/40), zamjena do povratka zamjenjivane nastavnice na rad u punom radnom vremenu, te da je u natječajnom roku pristiglo 5 prijava s potpunom dokumentacijom. Dana 8.12.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno jednog (1) kandidata od pet (5) uredno pozvanih. Uvidom u Zapisnik povjerenstva najveći broj bodova dobila je kandidatkinja M. A., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 1.**

kojom daje prethodnu suglasnost za zasnivanje radnog odnosa s M. A., na radno mjesto nastavnice hrvatskog jezika, na određeno nepuno radno vrijeme za ukupno 20 sati tjedno (20/40), zamjena do povratka zamjenjivane nastavnice na radu u punom radnom vremenu.

**Ad.3.)** Ravnateljica škole I. K., prof. upoznala je prisutne kako je s danom 9. studenog 2022.g. raspisan natječaj za radno mjesto 1. Nastavnik/ica engleskog jezika, 1 izvršitelj/ica, na određeno nepuno radno vrijeme za ukupno 27 sati tjedno, a najdulje do 31.08.2023. te da je u natječajnom roku pristiglo 2 prijave s potpunom dokumentacijom. Dana 8.12.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno dva (2) kandidata. Uvidom u Zapisnik povjerenstva najveći broj bodova dobio je kandidat H. S., stoga ravnateljica Škole traži prethodnu suglasnost za zasnivanje radnog odnosa sa imenovanim kandidatom. Školski odbor jednoglasno donosi

**O D L U K A br. 2.**

kojom daje prethodnu suglasnost za zasnivanje radnog odnosa s H. S., na radno mjesto nastavnika engleskog jezika, na određeno nepuno radno vrijeme za ukupno 27 sati tjedno, a najdulje do 31.08.2023.

**Ad.4.)** Ravnateljica škole I. K., prof. upoznala je prisutne kako je s danom 9. studenog 2022.g. raspisan natječaj za radno mjesto 1. Nastavnik/ica kemije, 1 izvršitelj/ica, na određeno puno radno vrijeme (40 sati tjedno), zamjena do povratka privremeno odsutne nastavnice na rad, te da je u natječajnom roku pristiglo 11 prijava s potpunom dokumentacijom, te 1 prijava s nepotpunom dokumentacijom. Dana 8.12.2022.g. Povjerenstvo za procjenu i vrednovanje kandidata za zapošljavanje izvršilo je procjenu i vrednovanje ukupno šest (6) kandidata od jedanaest (11) uredno pozvanih. Uvidom u Zapisnik povjerenstva najveći broj bodova dobila je kandidatkinja A. G., stoga ravnateljica Škole traži prethodnu suglasnost za zasnivanje radnog odnosa sa imenovanom kandidatkinjom. Školski odbor jednoglasno donosi

**O D L U K A br. 3.**

kojom daje prethodnu suglasnost za zasnivanje radnog odnosa s A. G., na radno mjesto nastavnice kemije, na određeno puno radno vrijeme (40 sati tjedno), zamjena do povratka privremeno odsutne nastavnice na rad.

**Ad.5.)**

**a)** Predsjednica Školskog odbora navela je kako je sukladno propisima, potrebno donijeti Odluku o imenovanju članova Povjerenstva za otpis knjižne građe. Prijedlog je da tročlano povjerenstvo čine: 1. K. Š., prof. – predsjednica Povjerenstva; 2. A. N., prof. – član; 3. N. G., knjižničarka - član. Članovi Školskog odbora jednoglasno su prihvatili predložene kandidate za članove Povjerenstva za otpis knjižne građe.

**b)** Slijedom uvida u stanje knjižnog fonda, a na prijedlog knjižničarke, Odlukom o godišnjem otpisu knjižne građe rashodovale bi se 66 knjiga (dotrajale, zastarjele ili uništene) u iznosu od 3.668,67 kuna (486,92 EUR). Nakon uvida u Odluke o imenovanju kandidata u Povjerenstvo za otpis knjižne građe te Odluke o godišnjem otpisu knjižne građe, Školski odbor donio je:

**O D L U K A br. 4.**

Jednoglasno je usvojena Odluka o imenovanju kandidata u Povjerenstvo za otpis knjižne građe i Odluka o godišnjem otpisu knjižne građe.

**Ad.6.)** Pod točkom razno Predsjednica Školskog odbora zamolila je očitovanje na usvajanje Plana nabave za 2023. godinu. Navedeni tekst Plana nabave za 2023. i objašnjenje nadležne osobe gđe Z. J., računovotkinje II gimnazije - Split predstavljeni su članovima ŠO-a. Nakon predstavljanja Plana nabave za 2023. godinu. ŠO donio je:

**O D L U K U br. 5.**

Članovi Školskog odbora jednoglasno su usvojiliPlan nabave za 2023. godinu.

Predsjednica Školskog odbora zamolila je očitovanje na usklađenje Plana nabave za 2022. godinu uz Rebalans II. Navedeni tekst usklađenje Plana nabave za 2022. godinu uz Rebalans II. i objašnjenje nadležne osobe gđe Z. J., računovotkinje II gimnazije - Split predstavljeni su članovima ŠO-a. Nakon predstavljanja ŠO donio je:

**O D L U K A br. 6.**

Jednoglasno je usvojeno usklađenje Plana nabave za 2022. godinu uz Rebalans II.

Predsjednica Školskog odbora zahvalila se nazočnim članovima Školskog odbora na suradnji i sudjelovanju na sjednici.

Sjednica je završila u 19:00 sati.